DS «Haus»

DS «Haus» var i perioden 1914-1959 en lokalrutebåt tilhørende Indre Nordhordlands Dampskibsselskab, Bergen som ble benyttet i dette selskapets lokalruter mellom Bergen og Osterfjorden.


== DS «Haus» ==
November 1914: Levert fra AS Mjellem & Karlsen, Bergen (byggenr. 53) som lokalrutebåt «Haus» til Indre Nordhordlands Dampskibsselskab, Bergen. «Haus» var et av fire søsterskip bygget ved AS Mjellem & Karlsen; -de øvrige var «Manger», «Seimstrand» og «Austrheim». «Haus» ble benyttet i lokalrutefart mellom Bergen og Osterfjorden.
13. februar 1919: Grunnstøtte og sank i Bukkøystraumen i Lindås. Hevet og reparert.
1923: Eierselskapet skiftet navn til Indre Nordhordlands Dampbaatlag LL, Bergen.
September 1939: Utleid til Den Kongelige Norske Marine. Benyttet som nøytralitetsvakt.
9. april 1940: «Haus» lå stasjonert i Lerøyosen. Trukket tilbake til Hardangerfjorden og benyttet i forbindelse med kampene der.
15. april 1940: Sendt til Norheimsund, der en fremskutt, tysk styrke var stasjonert. Soldater fra «Haus» drev disse tilbake og opp på Kvamskogen (hvor de møtte norske infanterister).
20. april 1940: Tatt av tyske styrker i Dimmelsvik og overlatt Kriegsmarine. Noe endret (masten flyttet til like foran broen og kanonstillinger bygd på fordekket) og tatt i bruk som vaktbåt NB.05 «Wiesel» for Hafenschutz-flotille Bergen.
Mai 1945: Tilbakelevert eierselskapet i utslitt tilstand.
Juni 1945: Alt militært utstyr demontert ved Elsero i Bergen.
1946: Reparert og modernisert ved Storemøllen Patentslip, Bergen. Kom i fart igjen.
1949: Ombygd. Ny salong akterut.   brt:142
1955: Opplagt som reservebåt.
Sommer 1957: I ruten igjen.
22. juni 1958: Opplagt.


== Fraktefartøy MS «Hausen» ==
November 1959: solgt til Lars & Petter Berge, Ølensvåg / Bergen for kr.30 000. Maskin og innredning demontert av Georg Matre, Ølensvåg. Ombygd til fraktefartøy ved eierens verksted Berge Sag & Trelastforretning, Ølensvåg. Nye kjenningsmål: 109’ x 19,1’ x 8,4’   brt:121 / t.dwt:142. Motor montert: 2syl 2tev Wichmann dieselmotor  150bhk (1942)
Desember 1961: Kom i fart som fraktefartøy «Hausen».
Januar 1962: Solgt til P/r / v. Fredrik S. Torkildsen, Mosterhamn / Haugesund. Benyttet i kystfart.


== MS «Listein» ==
April 1964: Solgt til P/r / v. Gustav Lidal, Mosterhamn / Haugesund for kr.165 000. Omdøpt «Listein». Benyttet i kystfart.
Juni 1971: Solgt til Håkon Søreide m.fl, Rutledal i Sogn / Haugesund. Benyttet i lokal sandfart.
197x: Ny motor montert ved Hjelmås Mek. Verksted, Hjelmås: 4tev Volvo Penta dieselmotor  300bhk


== MS «Sandy Hook» i Orions Belte ==
Januar 1984: solgt til KS Orion Film AS, Blommenholm ved Oslo / Haugesund. Kjøpt for å benyttes i filmatiseringen av Jon Michelets bok Orions belte. «Listein» ble noe endret før filminnspillingen; bla. ble båtdekket forlenget foran styrehuset og lyskastere montert her. Båten skulle der forestille fraktefartøyet «Sandy Hook», som har en sentral rolle i filmen. Navnet «Sandy Hook» (engelsk for sandsvale) kommer av at Jon Michelet sommeren 1976 arbeidet på et fraktefartøy i løsfart rundt Svalbard som research (eller inspirasjon?) til boken Orions belte (som kom ut julen 1977). Dette fraktefartøyet het «Sandsvalen». Filminnspillingen foregikk på Svalbard og i Finnmark.
August 1984: Senket i Finnmark som del av filminnspillingen. Før den ble senket, var motoren tatt ut og solgt.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Bakka, Dag jr. (1994). Fjordabåten : sjøveiene i Hordaland og Sogn og Fjordane (norsk). Bergen: Seagull. ISBN 9788291258034. 
«Bergenske Fjordabåter» Dag Bakka jr. for Bergens Tidende  1974
«Fraktebåtane i Moster» Moster Sogelag 1998
Diverse nr. av tidsskriftet «Skipet».
Håkon Søreide
Alf Johan Kristiansen
Trygve Eriksen jr.'s arkiv


== Eksterne lenker ==
(en) DS «Haus» – Den internasjonale sjøfartsorganisasjonen